# Aliupseerikoulu

### Wikipedia

Aliupseerikoulu tai -kurssi (AUK) on Suomen puolustusvoimissa osan varusmiehistä käymä koulu, jonka tarkoitus on kouluttaa reservin aliupseereja. Kun aliupseereja vielä koulutettiin myös Kanta-aliupseerikoulussa, oli varusmiesten käymän koulun nimitys Reservialiupseerikoulu tai -kurssi (RAUK).

Aliupseerikouluun mennään tavallisesti sotamiehen arvoisena peruskoulutuskauden jälkeen, mutta myös miehistötehtävissä varusmiespalveluksen jo loppuun käyneiden on erikoistapauksessa mahdollisuus päästä ns. jälki-AUK:hon, joka siis kasvattaa palvelusajan normaalia pidemmäksi.

AUK:ssa varusmiesten palvelusarvona on (aliupseeri)oppilas ja sotilasarvossa AUK:n kuluessa saa yleensä ylennyksen korpraaliksi. Jälki-AUK:ssa saattaa oppilas olla jo ennen kouluun tuloaan korpraali, mitä arvoa ei missään vaiheessa kuitenkaan oteta pois. AUK:n suoritettuaan oppilaat saavat ylennyksen alikersantiksi.

Aliupseerikoulun käyneiden kokonaispalvelusajaksi tulee 362 päivää, ja tavallisin tehtävä AUK:n jälkeen on ryhmänjohtajana toimiminen. Parhaat voidaan palvelusaikanaan ylentää kersanteiksi. Jälki-AUK:n käyneet kotiutuvat heti AUK:n jälkeen, he siis eivät jää enää palvelemaan alikersantteina.

Haettu osoitteesta http://fi.wikipedia.org../../../a/l/i/Aliupseerikoulu.html

Luokat: Koulutus Suomen puolustusvoimissa | Sotilaskoulutus

##### Views

- Artikkeli
- Keskustelu
- Nykyinen versio

##### Etsi